Petroljoggies staak van Maandag – praag.co.za — 20 jaar jonk!
Petroljoggies staak van Maandag
Tot 72 000 petroljoggies en ander werknemers by vulstasies en motorhandelaars landwyd sal van Maandag (2 September) af staak nadat die onderskeie partye in die loononderhandelinge nie ooreen kon kom nie.
Die werknemers is almal lede van die metaalwerkersvakbond, Numsa. Volgens 'n Numsa-verklaring eis hulle 'n "menswaardige loon en verbeterde diensvoorwaardes".
Die NUM het intussen aangedui dat hulle 'n salarisooreenkoms met goudmynprodusente wil aangaan voor Vrydag se spertyd om 'n staking in die bedryf te voorkom.
Die NUM se hoofsekretaris, Frans Baleni, sê 'n staking is die laaste uitweg. Die NUM het die afgelope Saterdag aan produsente sewe dae tyd gegee om te voldoen aan sy eis vir 'n salarisverhoging voordat hulle tot 'n staling oorgaan.
Gesprekke tussen die SATAWU-vakbond en die SAL om 'n einde te maak aan die lugdiens-staking van twee dae, is in Johannesburg hervat.
Die hoofsekretaris van SATAWU, Zenzo Mahlangu, sê die lugdiens wil nie sy aanbod van 'n verhoging van 6,5% hersien nie. Hy sê SATAWU is ook nie bereid om in te stem tot enige bedrag minder as die aanvanklike eis van 12% nie.
Hy sê nog 'n vakbond is gereed om môre tot 'n staking oor te gaan.
Skrywer Karin RoodtGepubliseer op 27 Augustus 2013 Kategorieë Nuus, Suider-AfrikaSleutelwoord lugdiens-staking, motorhandelaars, NUM, NUMSA, petroljoggies, SAL, salarisverhoging, Satawu, vulstasies